钦定古今图书集成/明伦汇编/闺媛典/第010卷 > 《听庾及之弹乌夜啼引》元·稹
## 钦定古今图书集成/明伦汇编/闺媛典/第010卷 > 《听庾及之弹乌夜啼引》元·稹

“君弹《乌夜啼》，我传乐府解古题。良人在狱妻在闺，官
家欲赦乌报妻。乌前再拜泪如雨，乌作哀声妻暗语。
后人写出《乌啼引》，吴调哀弦声楚楚。四五年前作拾
遗，谏书不密丞相知。谪官诏下吏驱遣，身作囚拘妻
在远。归来相见泪如珠，唯说闲宵长拜乌。君来到舍
是乌力，妆点乌盘邀女巫。今君为我千万弹，乌啼啄”
啄泪澜澜。感君此曲有深意，昨日乌啼桐叶坠，当时
为我赛乌人，死葬咸阳原上地。